**El Col·legi Oficial d’Infermeres i Infermers de Lleida i els membres de la Comissió d'Infermeria Geriàtrica de la corporació informen del termini i requisits per presentar els resums de la I Jornada Multidisciplinària COILL sobre Salut i Gent Gran: "Visió integral i futur de l'assistència geriàtrica del segle XXI: necessitats, reptes i solucions", que se celebrarà el dilluns 3 d'octubre de 2022.**

RESUMS

El **termini de presentació** dels resums **s’obrirà el dilluns 8 d'agost 2022 i es tancarà el dimecres 21 de setembre de 2022.** No s’acceptaran treballs fora del termini esmentat. El Comitè Científic donarà resposta als participants com a data màxima el dia 20 de setembre de 2022. En aquesta comunicació s’informarà si el resum ha estat acceptat o rebutjat i, en el cas d'haver estat admès, de l'enllaç i instruccions per a l'enviament de treballs i del format de presentació final durant la jornada (pòster o comunicació oral).

Cal enviar el resum del treball *(abstract)*, comunicació o pòster, a través d'aquest [**formulari de presentació de resums**](https://docs.google.com/forms/d/e/1FAIpQLSe1QINzx455uZiaE6EAEl6dHZyHIm--mhSglRKBn_gCN86vsQ/viewform).

AUTORS

Les comunicacions i els pòsters que es presentin durant les jornades tindran un màxim de 6 autors. És imprescindible que, com a mínim, un dels autors/es sigui infermera col·legiada a Lleida i, també, que un d'ells s'inscrigui a la jornada.

FORMAT DEL RESUM

**Títol**

Màxim 15 paraules sense abreviacions.

**Autors**

S’escriurà la inicial del nom seguit dels 2 cognoms de cada autor (ex: l. Català, López, J.T. Ribes Curto…,). L’autor principal en negreta i amb un màxim de 6 autors.

**Centre de treball**

Fa referència al centre on treballen o treballaven els autors, quan van fer el resum.

**Text del resum**

**E**ls apartats del resum dependran del tipus de treball que es presenti:

* **Articles de revisió de la literatura i actualització** (revisions narratives, integradores, *Scoping rewiew,* revisió sistemàtica). L’estructura serà: introducció, mètode, resultats, discussió, recomanacions, bibliografia i de 3 a 5 paraules clau (fent servir descriptors Mesh / DECS). S’admetran fins a un màxim de 2 taules i / o figures, i 15 referències bibliogràfiques.
* **Treball original amb metodologia quantitativa** (inclosos projectes d’innovació i experiències d’èxit): introducció, mètodes, resultats, discussió, conclusions i bibliografia.
* **Treball original** (metodologia quantitativa, qualitativa i mixta), inclosos projectes d’innovació i experiències d’èxit. Apartats que ha de contenir: introducció, objectius, mètodes, resultats, conclusions i bibliografia.

**Format del treball:**

En el [**formulari de presentació de resums**](https://docs.google.com/forms/d/e/1FAIpQLSe1QINzx455uZiaE6EAEl6dHZyHIm--mhSglRKBn_gCN86vsQ/viewform) *(abstract)* cal indicar si es prefereix presentar el treball com a pòster, comunicació oral i/o qualsevol de les dues opcions; però serà el Comitè Científic de la jornada qui decidirà definitivament si s’accepta el treball i la forma de presentació. Els treballs presentats quedaran al fons bibliogràfic del COILL.

COMUNICACIÓ ORAL

Junt amb la confirmació d'acceptació de la comunicació, s'informarà de l'enllaç per enviar la comunicació en format **PowerPoint** (segons plantilla facilitada) i del temps assignat per fer la presentació, que serà d'entre 5 i 8 minuts. **El dia de la jornada,** cal que els autors/es facilitin el PowerPoint **gravat en memòria USB.** [**Plantilla Comunicacions Orals**](https://docs.google.com/presentation/d/1wxHs6YElBjBH7cyBrNGikk1jG3dRNQyrD5rqvTtAJVw/edit?usp=sharing)

PÒSTER ELECTRÒNIC

La **mida del pòster,** horitzontal, és 36 cm d’alçada i 60 cm d’amplada. El fons del pòster ha de ser preferiblement blanc i s'ha de realitzar segons plantilla facilitada. El termini per enviar el pòster, **en format digital PDF,** finalitzarà el dia **28 de setembre de 2022.** No cal imprimir el pòster, ja que el format de presentació serà digital. [**Plantilla Pòsters**](https://docs.google.com/presentation/d/1nf0bxOfCNu97jh4qQNBZo8MJj30tZf1C8w1LEuocjzA/edit?usp=sharing)

ENVIAMENT DE COMUNICACIONS ORALS I PÒSTERS

**Cal formalitzar l'enviament a través del** [**formulari d'enviament de comunicacions i pòsters**](https://docs.google.com/forms/d/e/1FAIpQLSfvM70l5GO2RzE8uP8TXlvZoojpY9Y_U-7B47hjwdAALOKl9Q/viewform).

* Es recomana **revisar el document** PowerPoint (comunicacions) o PDF (pòsters), abans d'enviar.
* L'accés al formulari requereix **iniciar de sessió amb un compte de Google,** com a mesura de protecció enfront dels virus informàtics. El compte d'accés Google no és vinculant i no afecta la titularitat de la presentació, per la qual cosa es pot utilitzar qualsevol dels comptes habilitats de l'usuari/a.
* **No s’acceptarà cap treball que no s’hagi enviat a través de l'enllaç facilitat.**

VOTACIÓ I PREMIS

Durant les Jornades es realitzarà l’exposició digital dels pòsters i les comunicacions, mitjançant un projector. **El Comitè Científic i el públic emetran el seu vot** que equivaldrà al mateix pes entre les dues parts. En cas d’empat, el jurat decidirà la persona o persones guanyadores. La decisió de jurat serà inapel·lable.

Els **premis** atorgats són els següents:

* **Premi a la Millor Comunicació oral: 300 euros.**
* **Premi al Millor Pòster: 150 euros.**

És imprescindible que l’autor/a del treball assisteixi i reculli el premi, en l’acte de lliurament que se celebrarà durant la cloenda de la jornada, el dia 3 d'octubre de 2022.

Lleida, setembre de 2022

**RESUM ENLLAÇOS D'INTERÈS**

[**Formulari de presentació de resums**](https://docs.google.com/forms/d/e/1FAIpQLSe1QINzx455uZiaE6EAEl6dHZyHIm--mhSglRKBn_gCN86vsQ/viewform)

[**Formulari d'enviament de comunicacions i pòsters**](https://docs.google.com/forms/d/e/1FAIpQLSfvM70l5GO2RzE8uP8TXlvZoojpY9Y_U-7B47hjwdAALOKl9Q/viewform)

[**Plantilla Comunicacions Orals**](https://docs.google.com/presentation/d/1wxHs6YElBjBH7cyBrNGikk1jG3dRNQyrD5rqvTtAJVw/edit?usp=sharing)

[**Plantilla Pòsters**](https://docs.google.com/presentation/d/1nf0bxOfCNu97jh4qQNBZo8MJj30tZf1C8w1LEuocjzA/edit?usp=sharing)